Sverige i Tyrkvisjonens sangkonkurranse

Sverige i Tyrkvisjonens sangkonkurranse er en oversikt over Sveriges deltakelser og resultater i Tyrkvisjonens sangkonkurranse. Landet skulle debutere i 2016, men konkurransen ble senere avlyst, og i 2020 da representanten senere trakk seg.

Bakgrunn 
Sverige var ett av flere land som valgte artist og ønsket å debutere i Tyrkvisjonens sangkonkurranse i 2016. Deltakelsen ble aktuell som følge av låtskriver- og artistduoen Linda og Ylva Perssons forbindelser med Hjunesj Abasava, som da var lederen for den hviterussiske delegasjonen. Etter en invitasjon til å delta fra TMB TV, jobbet duoen for å sikre landets deltakelse og med å finne en representant. 
Den iranskfødte musikeren Arghavan Agida ble senere valgt til å debutere for Sverige, men konkurransen ble deretter avlyst. Agida ble offentliggjort som Sveriges deltaker også i 2017, 2018 og 2018. I 2020 trakk hun seg fra konkurransen.

Historie

2020 
Arghavan Agida skulle debutere for Sverige i Tyrkvisjonens sangkonkurranse i 2020 med melodien «Dirçəliş», en melodi som opprinnelig ble valgt til deltakelsen i 2016. Den opprinnelige planen var å fremføre bidraget med de to danserne Isabella Backe og Natalie Petrov på scenen. 
I 2020 ble konseptet for konkurransen midlertidig endret til at bidragene måtte filmes på forhånd for så å sendes inn til TMB TV. I samarbeid med musikeren Johan Moberg og produsenten Will Taylor avsluttet Agida innspillingen 5. desember. Det ble kort tid etter kjent at Agida hadde trukket seg fra konkurransen. Ifølge uoffisielle kilder skyldtes dette at innspillingen ikke var utført i henhold til arrangørens standard.
 
Musikken til den orientalskinspirerte popballaden «Dirçəliş» er komponert av Linda og Ylva Persson, som også har komponert en rekke bidrag til Melodifestivalen. Den aserbajdsjanske teksten er skrevet av Elvin Novruzov.

Deltakere, bidrag og resultater 
Tabellforklaring

Kringkastere og jurymedlemmer

Se også 
 Sverige i Eurovision Song Contest
 Sverige i Junior Eurovision Song Contest

Referanser 

Land og regioner i Tyrkvisjonens sangkonkurranse
Tyrkvisjonens sangkonkurranse